Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Haur eta Lehen Hezkuntzan 2018-2019 ikasturterako kontratatutako irakasle-kopuruari buruzkoa. Galdera 2018ko irailaren 14ko 110. Nafarroako Parlamentuko Aldizkari Ofizialean argitaratu zen.

Iruñean, 2018ko azaroaren 2an

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-18/PES-00179 idatzizko galdera aurkeztu du. Hauxe da Nafarroako Gobernuko Hezkuntzako kontseilariaren informazioa:

Irakasleen kidegoetako zuzeneko irakaskuntza-orduak gutxitzeak berekin ekarri du Maisu-maistren Kidegoan 136 irakasle kontratatu behar izatea: urtean 5.388.899,36 euroko kostua dute kontratazio horiek. 2018ko iraila/abendua aldira, gastua 1.796.299,78 eurokoa izanen da.

Bigarren galderari dagokionez, teknikoki ezin da zorrotz zehaztu nor diren kontratatutako irakasle horiei dagozkien pertsonak, zuzeneko irakaskuntza-orduak 19,5 ordura murriztu direlako. Kasu askotan, ikastetxez ikastetxe gertatu diren ordu-igoerak izanen dira, plantilletan hobekuntza ekarri dituztenak; beste kasu batzuetan, berriz, kontratu osoak izanen dira. Nolanahi ere, irakasleen mugikortasuna eta plantilletan zein profiletan gertatzen diren aldaketak direla eta, ezin dugu datu hori atera.

Azken galderari dagokionez, Ikuskapen Zerbitzuak ez du jasota horri buruzko kexarik aurkeztu denik.

Iruñean, 2018ko urriaren 31n

Hezkuntzako kontseilaria eta Gobernuko eleduna: María Solana Arana